Document ID: 32004R1117

KOMISIJAS REGULA (EK) Nr. 1117/2004
(2004. gada 16. jūnijs)
par valūtas maiņas kursa noteikšanu 2004. gadam dažiem tiešā atbalsta pasākumiem un pasākumiem struktūrpolitikas vai vides jomā Čehijā, Igaunijā, Kiprā, Latvijā, Lietuvā, Ungārijā, Maltā, Polijā, Slovēnijā un Slovākijā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Komisijas 2004. gada 22. aprīļa Regulu (EK) Nr. 751/2004, ar ko nosaka konkrētas maiņas kursa noteicošās dienas 2004. gadam Čehijai, Igaunijai, Kiprai, Latvijai, Lietuvai, Ungārijai, Maltai, Polijai, Slovēnijai un Slovākijai, ņemot vērā to pievienošanos Eiropas Savienībai (1), un jo īpaši tās 1. panta otro daļu,
tā kā:
(1)
Saskaņā ar Regulas (EK) Nr. 751/2004 1. pantu Čehijai, Igaunijai, Kiprai, Latvijai, Lietuvai, Ungārijai, Maltai, Polijai, Slovēnijai un Slovākijai maiņas kursa noteicošā diena, ko izmanto, lai konvertētu atsevišķas summas valsts valūtā, 2004. gadam ir 2003. gada Pievienošanās līguma spēkā stāšanās diena. Izmantojamais kurss atbilst vidējam pro rata temporis (konkrēta laikposma) maiņas kursam, kas piemērots kalendāra mēnesī pirms noteicošās dienas;
(2)
2003. gada Pievienošanās līgums stājās spēkā 2004. gada 1. maijā;
(3)
Tālab maiņas kurss, ko 2004. gadā piemēro attiecīgajām summām un atbalstam, ir jānosaka, ņemot vērā vidējo maiņas kursu 2004. gada aprīlī,
IR PIEŅĒMUSI ŠO REGULU.
1. pants
2004. gadā pielikumā norādīto maiņas kursu Čehijā, Igaunijā, Kiprā, Latvijā, Lietuvā, Ungārijā, Maltā, Polijā, Slovēnijā un Slovākijā piemēro šādām summām:
a)
ar struktūrpolitiku vai vidi saistītas summas, kas minētas Komisijas Regulas Nr. 2808/98 4. panta 2. punktā (2);
b)
piemaksas un maksājumu summas liellopu gaļas nozarē, kas minētas Padomes Regulas (EK) Nr. 1254/1999 4., 5., 6., 11., 13. un 14. pantā (3);
c)
piemaksas un maksājumu summas aitas un kazas gaļas nozarē, kas minētas Padomes Regulas (EK) Nr. 2529/2001 4., 5. un 11. pantā (4);
d)
atbalsta summa par kultūraugiem ar augstu enerģētisko vērtību, kas minēti Padomes Regulas Nr. 1782/2003 (5) IV sadaļas 5. nodaļā.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 16. jūnijā

Labels: 2
15
5
6